【歐聯】主場特醒拜仁搶W打爆廠
2024年04月17日 17:00
東網電視
更多新聞短片
歐聯8強次回合上演宿命之戰,拜仁慕尼黑主場迎戰阿仙奴。首回合雙方互有領先之下踢成2比2,當時主場嘅阿仙奴被形容為放虎歸山,而事實係,「兵工廠」喺歐聯淘汰賽4戰拜仁都遭淘汰,充滿宿命味道,恐怕今屆又要悲劇收場,而拜仁近9場歐聯主場錄得7勝2和,安聯球場出擊有保證,主勝睇高一線。(Now 644周四凌晨3時直播)
拜仁慕尼黑首回合作客酋長球場,一開波就被攻破大門,但好快就憑基拿比扳平,再由利萊辛尼博得12碼,哈利卡尼操刀射入一度反超前,最終雖然被阿仙奴逼和2比2,但次回合返主場出擊,形勢相當有利。
拜仁最大優勢係佢哋德甲已經爭標失敗,利華古遜提前奪冠,因此上場聯賽贏科隆2比0出力唔多,雖然近期再添基拿比一名傷兵,又有艾方素戴維斯累積黃牌停賽,但球隊上下依家專注歐聯,主場勝出率高,仲有宿命數據支持,值得睇好。
阿仙奴首回合憑布卡約沙卡先開紀錄,可惜後防出現漏洞導致兩度失守,下半場靠李安度杜沙特驚險扳平,「兵工廠」蝕底在仲要爭聯賽,上場英超主場淨吞阿士東維拉兩蛋,喪失爭冠主動權之餘,士氣同信心都受一定影響;而阿迪達今場只作出一個調動,就係由富安健洋替代積及基奧柯,希望頂住拜仁攻勢。再睇往績,佢哋對上兩次作客拜仁,都以1比5大敗而回,想喺安聯球場贏波晉級,可謂難過登天。
更多賠率: